Mgr. **Miriam Jarošová**, PhD. (\* 19. august 1969, Partizánske) je slovenská meteorologička a klimatologička, ktorá sa špecializuje na leteckú meteorológiu a agrometeorológiu. Je známa z predpovedí počasia najmä v reláciach Najlepšie počasie v TV JOJ a z Rádia Expres.

Profesionálna kariéra
---------------------

Detstvo prežila v obci Ostratice, neďaleko Partizánskeho. Základnú školu navštevovala v Žabokrekoch nad Nitrou a na gymnázium chodila do Topoľčian. Po ukončení 4-ročného štúdia na gymnáziu v roku 1987, nastúpila na vtedy ešte Matematicko-fyzikálnu fakultu Univerzity Komenského v Bratislave (dnešná FMFI UK). Po skončení vysokoškolského štúdia v roku 1992 sa zamestnala v SHMÚ.

Je moderátorkou relácie Najlepšie počasie v TV JOJ, v minulosti ju však ľudia mohli vidieť aj v relácii STV (dnes RTVS) Ranný magazín, kde s predpoveďami počasia pred kamerami začínala. Ešte predtým, ako začala vystupovať na televíznych obrazovkách, však hlásievala počasie aj v Slovenskom rozhlase, čo súviselo s jej prácou na oddelení predpovedí a výstrah SHMÚ. Tieto bohaté skúsenosti aj s rozhlasovými predpoveďami využíva aj dnes, keďže pravidelne robí predpovede počasia v živom vysielaní Rádia Expres, každý piatok ráno v relácii Hemendex, kde jej udelili neformálny titul „Meteoguru Hemendexu".

V mediách tiež často vystupuje na podporu ľudí s diabetom, keďže sama je postihnutá týmto ochorením. Tvrdí však, že aj napriek nemu môže viesť zdravý a plnohodnotný život v kruhu svojej rodiny.

Od roku 2017 pôsobí aj ako vysokoškolský pedagóg na katedre leteckej dopravy Žilinskej univerzity v Žiline.

Osobný život
------------

Ako sama tvrdí, súkromie si veľmi chráni, a preto sa o ňom do medií vyjadruje zriedkavo. Je vydatá a je matkou dvoch synov, dvojičiek. Obaja jej synovia sú už dospelí.

V súčasnosti býva v obci Gáň, v okrese Galanta.

Zaujímavosti
------------

Predpoveď počasia v relácii Najlepšie počasie robí ona (ako aj jej kolegovia) bez „čítačky" priamo „z hlavy", ako prezradila v jednom z rozhovorov.

Referencie
----------

1. ↑  LEŠKOVÁ, Katarína. Miriam Jarošová: Počasie treba rešpektovať. *zena.sme.sk*. Dostupné online [cit. 2018-01-04].
2. ↑   *Udržateľné vodné hospodárstvo a hydrologická bezpečnosť v krajinách V4 a Ukrajiny - Fakulta záhradníctva a krajinného inžinierstva* [online]. www.fzki.uniag.sk, [cit. 2018-01-04]. Dostupné online.
3. ↑  POLÁČIKOVÁ, Petra. Meteorologička Jarošová (44): Občas ma ľudia chcú chytiť pod krk. *Topstar.sk*. Dostupné online [cit. 2018-01-04].
4. ↑  ZABAK, Marek. Meteo Guru. *Rádio Expres*, 2014-08-29. Dostupné online [cit. 2018-01-04]. Archivované 2018-01-05 z originálu.
5. ↑   "Aj vďaka diabetu žijem pestrý život," hovorí Miriam Jarošová. *Dia*. Dostupné online [cit. 2018-01-04].
6. ↑  KOHUTIAROVÁ, Mária. *Mama dvojičiek - meteorologička Miriam Jarošová* [online]. Rodinka.sk, [cit. 2018-01-04]. Dostupné online.
7. ↑   Ako sa robí televízne počasie? - LepšíDeň.sk. *LepšíDeň.sk*, 2016-07-07. Dostupné online [cit. 2018-01-04].

Externé odkazy
--------------

* Článok o M. Jarošovej Archivované 2017-09-25 na Wayback Machine
* Profil na zenyinak.sk
* Profil na Katedre leteckej dopravy Archivované 2017-10-24 na Wayback Machine
* Profil na LinkedIn
* Uspešní absolventi FZKI SPU v Nitre